Júlio Prestes
Júlio Prestes de Albuquerque (Itapetininga, 15. ožujka 1882. – São Paulo, 9. veljače 1946.) je bio brazilski političar koji je 1930. godine izabran za 14. predsjednika Brazila. Prestesa je podržavao tada aktualni predsjednik Washington Luís, a protukandidat mu je bio Getúlio Vargas. Nakon pobjede u prvom krugu, pojavile su se optužbe o namještenim izborima. Prestesov mandat trebao je započeti 15. studenog 1930. godine, međutim 24. listopada je Vargas proveo revoluciju i svrgnuo Luísa. Na čelo države došla je Privremena vojna junta, nakon koje je vlast preuzeo sam Vargas. Prestes je tako ostao izabrani predsjednik, ali nikada nije preuzeo dužnost. 

Do 1934. godine je živo u egzilu, a nakon Vargasova odlaska s vlasti 1945. godine se vratio u aktivnu politiku. Preminuo je godinu dana kasnije u São Paulu. 

Predsjednici Brazila
Brazilski političari
Advokati